# Ministeri de Política Territorial i Funció Pública d'Espanya

El Ministeri de Política Territorial i Funció Pública és l'actual departament ministerial encarregat de les relacions amb les comunitats autònomes, les diferents administracions públiques i la funció pública a Espanya.

## Ministra

Des del 7 de juny de 2018, el seu titular és Meritxell Batet i Lamaña.

## Funcions

Segons el Reial decret 863/2018, de 13 de juliol, pel qual es desenvolupa l'estructura orgànica bàsica del Ministeri de Política Territorial i Funció Pública li corresponen les següents funcions:
* La proposta i execució de la política del Govern en matèria de relacions i cooperació amb les comunitats autònomes i les entitats que integren l'Administració Local i les relatives a l'organització territorial de l'Estat; així com les relacions amb les Delegacions i Subdelegacions del Govern i el suport a la seva gestió.
* La proposta i execució de la política del Govern en matèria de funció pública, ocupació pública i formació d'empleats públics; de govern i organització de l'Administració General de l'Estat; de procediments i inspecció de serveis; de transparència i govern obert; del desenvolupament i seguiment de programes per a la millora de la gestió pública i la qualitat dels serveis.
* La política d'Administració Digital, així com la coordinació del procés de racionalització de les tecnologies de la informació i la comunicació en l'àmbit de l'Administració General de l'Estat i dels seus Organismes Públics, i de l'impuls de l'Administració electrònica a través de la prestació compartida del Servei Comú de Sistemes d'Informació i Comunicació; igualment li correspon l'establiment de les disposicions i directrius necessàries per al seu funcionament.

## Estructura

Aquest Ministeri s'estructura en els següents òrgans superiors:
* La Secretaria d'Estat de Política Territorial, de la qual depèn el següent òrgan directiu:
* La Secretaria General de Coordinació Territorial, amb rang de Sotssecretaria, de la qual depenen els següents òrgans directius:
** La Direcció general de Cooperació Autonòmica i Local.
** La Direcció general de Règim Jurídic Autonòmic i Local.
* La Secretaria d'Estat de Funció Pública de la qual depenen els següents òrgans directius:
* La Secretaria General d'Administració Digital, amb rang de Sotssecretaria.
* La Direcció general de la Funció Pública.
* La Direcció general de Governança Pública.
* L'Oficina de Conflictes d'Interessos, amb rang de Direcció general.
* La Subsecretaria de Política Territorial i Funció Pública, de la qual depèn la Secretaria General Tècnica.
* El Comissionat del Govern davant del Repte Demogràfic, amb rang de Sotssecretaria.
* Gabinet del Ministeri

## Referències

* ↑ Los cinco retos de Meritxell Batet en Política Territorial y Función Pública, elespanol.com, 8 de juny de 2018
* ↑ «Real Decreto 863/2018, de 13 de julio, por el que se desarrolla la estructura orgánica básica del Ministerio de Política Territorial y Función Pública.» (en castellà). [Consulta: 22 juliol 2018].
* ↑ Meritxell Batet firma con los sindicatos de la Función Pública acuerdos en materia de empleo público para 2018, lamoncloa.gob.es
* ↑ El Ministerio de Política Territorial y Función Pública colabora con proyectos europeos para simplificar la burocracia a los ciudadanos de la UE, lacerca.com, 27 de juny de 2018
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.

## Enllaços externs

* web del Ministeri Arxivat 2019-09-12 a Wayback Machine.